హెల్త్‌ప్లస్ ప్లాన్‌ను ప్రారంభించిన ఎల్‌ఐసి
నాగ్‌పూర్ (ఏజెన్సీ)| PNR| Last Modified      సోమవారం,  4 ఫిబ్రవరి 2008 (17:41 IST)
భారతీయ బీమా సంస్థ (ఎల్ఐసి) తాజాగా హెల్త్ ప్లస్ పథకాన్ని ప్రవేశపెట్టింది. దీనిపై ఎల్ఐసి నాగ్‌పూరి డివిజన్ సీనియర్ డివిజనల్ మేనేజర్ పార్థ శామల్ మీడియాతో మాట్లాడుతూ.. ఈ పథకం ద్వారా ఒక కుటుంబంలోని (భార్య, భర్త, పిల్లలు) అందరికీ ఆరోగ్య బీమాను కల్పించుకోవచ్చన్నారు. ఈ స్కీము కింద చేరే వినియోగదారులకు హాస్పిటల్ కాష్ బెనిఫిట్ (హెచ్‌సిబి), ఇంటెన్సివ్ కేర్ యూనిట్ (ఐసియు) సేవలతో పాటు.. మేజర్ ఆపరేషన్లు సేవలు పొందవచ్చని వెల్లడించారు.
ఈ పథకంలో చేరే వారు 18 నుంచి 55 సంవత్సరాల లోపు వారై ఉండాలని, ఈ పథకం మెచ్యూరిటీ కాలపరిమితి 65 సంవత్సరాలని చెప్పారు. అంతేకాకుండా మూడు నుంచి 17 సంవత్సరాల లోపు చిన్నారులకు భీమా సౌకర్యం కూడా చేసుకోవచ్చని ఆయన పేర్కొన్నారు. ఈ పథకంలో డెత్ బెనిఫిట్ లేదన్నారు.
సంబంధిత వార్తలు